Maisie Peters
Meizė Hana Piters (Maisie Hannah Peters, g. 2000 m. gegužės 28 d.) – anglų atlikėja ir dainų autorė. Karjerą pradėjo penkiolikos, atlikdama keletą savo kūrybos dainų laidoje „The Ayala Show“. 2017 m. išleido du debiutinius singlus „Place We Were Made“ ir „Birthday“, o kitais metais pasirašė kontraktą su „Atlantic Records“ įrašų kompanija. 2021 m. paliko „Atlantic Records“ ir pasirašė kontraktą su Ed Sheeran įsteigta įrašų kompanija „Gingerbread Man Records“. Tais pačiais metais išleistas debiutinis atlikėjos albumas „You Signed Up for This“. Antrasis albumas „The Good Witch“ išleistas 2023 m. birželį ir debiutavo pirmojoje Jungtinės Karalystės albumų reitingo vietoje.